SpaceX vil sende mand i rummet til maj

Elon Musks SpaceX har gjort kolossale fremskridt i bestræbelserne på at gøre rumrejser billigere og mere effektive, men hidtil har de fokuseret på ubemandede flyvninger. Nu er der kommet flere indikationer på, hvornår SpaceX vil sende den første bemandede mission afsted – og det lader til at blive i starten af maj måned.

Ifølge Ars Technicas Eric Berger sigter SpaceX mod en dato, der hedder 7. maj. Han advarer dog samtidig om, at datoen er ”flydende” og kan enten fremrykkes til slutningen af april eller skubbes til senere i maj måned. Dermed bekræfter han Elon Musks egen udtalelse fra januar måned, hvor han hævdede at SpaceX Demo-2 vil foregå mellem april og juni.

Missionen skal sende astronauter til den international rumstation, men hvor længe den vil vare er endnu uvist. Det bliver i sidste ende NASA der træffer den beslutning.

Why don't they know the duration of the mission yet? Short answer is there are a lot of moving parts. NASA wants to minimize time of 3 ISS crew members. Still not sure when first SpX operational mission will take place, or when Boeing's OFT flight will occur.
— Eric Berger (@SciGuySpace) February 10, 2020

Så sent som i januar måned testede SpaceX sikkerhedsfunktionerne i sit bemandede rumskib, Dragon, under en ubemandet opsendelse. Testen var en succes. Det var i den forbindelse at Musk deklarerede, at næste skridt var at bemande rumskibet og at det ville ske i Q2.

NASA lukkede sit Space Shuttle-program ned i 2011 og har siden betalt andre nationer, deriblandt Rusland, for at sende sine astronauter ud i rummet. I 2014 vandt SpaceX en kontrakt om at sende bemandede missioner for agenturet. Det lader til, at det nu er ved at være muligt.

Det vil være første gang SpaceX sender personer ud i rummet og det bliver dermed et historisk øjeblik. Elon Musk har tidligere tweetet en video, der viser en simulation af, hvordan en sådan bemandet mission ville kunne foregå …

Simulation of first crewed flight of Falcon 9 / Dragon 2020 @NASA pic.twitter.com/BSDPYTcVIG
— Elon Musk (@elonmusk) December 30, 2019

SpaceX vil sende mand i rummet til maj